kardosdrur/scandi-wiki huggingface dataset:
Mia Jexen

Mia Nielsen-Jexen (født 9. marts 1984) er dansk skuespiller, der begyndte som børneskuespiller i Kanonhallen og på Folketeatret, hvor hun blandt andet spillede Gerda i "Snedronningen" (1994) og Sofie i "Pelle Erobreren" (1998) instrueret af Preben Harris.

Hun blev første gang set på TV i 2000 i julekalenderen ”Jul på Kronborg”, hvor hun spillede storesøsteren Julie Juhl. Fra 2007-2009 spillede hun rollen som Freja i de tre sæsoner af TV3’s populære serie ”2900 Happiness”. Mia har desuden medvirket i tv-serien ”Den som dræber” i episode 1 og 2 samt haft en birolle i spillefilmen ”Klassefesten” fra 2011.

Mia er aktuel med en gennemgående rolle, PC. Ingrid, i sæson 1 af SKY Atlantics TV-serie ”Fortitude”, hvor hun spiller over for blandt Sofie Gråbøl, Michael Gambon og Stanley Tucci. Hun starter optagelser til sæson 2 i begyndelsen af 2016.

Privatliv
Hun har tidligere dannet par med Oh No Ono-forsangeren Malthe Fischer.

Hun fik i maj 2019 tvillingedøtrene Herle og Kastanje med sin kæreste Mads.

Filmografi

Film

Tv

Eksterne henvisninger 

 

Tv-skuespillere fra Danmark
Personer fra Hellerup
Mikkel Hesseldahl Konyher

Mikkel Hesseldahl Konyher (født 6. april 1989) er en dansk skuespiller.

Karriere 
Konyher sås først i Jul på Kronborg (2000) i hovedrollen som Rasmus. Siden har han medvirket i film som Store planer, Unge Andersen og Oskar og Josefine, hvori han overtog Razzs rolle som Oskar, samt i den populære og Emmy-nominerede serie Krøniken.

Han var en del af teenagebandet Mindcall, der sang titelsangen, Smelly Town, til Oskar og Josefine.

Han er vokalist i bandet Squares to Bend samt forsanger og guitarist i rockbandet LSD on CIA. Bandet vandt den nordiske finale i Emergenza og kom på anden pladsen i den europæiske i 2011.
Mikkel Konyher blev i sommeren 2011 optaget som studerende på sanglinien på rytmisk konservatorie i København, hvor han medvirker i forskellige projekter; blandt andet Cosmic Clown og The Alchemists.

Referencer

Eksterne henvisninger 
 

Skuespillere fra Danmark
Skånske købstæder

Liste over skånske stæder (købstæder). I parentes er angivet det år, hvor byen blev grundlagt eller fik sit købstadsprivilegium. Det svenske stadsprivilegium er ikke helt det samme som det danske købstadsprivilegium. Byerne i de gamle danske områder i Skånelandene fik tildelt købsstadsrettighederne efter de danske regler, som var lidt mindre restriktive end de svenske.

Eslöv (dansk: Esløv) (1911)
Falsterbo (1200)
Helsingborg (1085)
Hässleholm (dansk: Hesselholm) (1914)
Höganäs (dansk: Højenæs) (1936)
Kristianstad (dansk: Christiansstad) (1622)
Landskrona (dansk: Landskrone) (1413)
Lund (990)
Malmø (1250)
Simrishamn (dansk: Simmershavn) (1300)
Skanør (1200)
Trelleborg (1200)
Væ (1250-1617)
Ystad (dansk: Ysted) (1200)
Åhus (1326-1617)
Ängelholm (dansk: Engelholm) (1516)

Se også 
Danske købstæder
Sveriges købstæder

Købstæder
Skåne
Trefoldighedskirken (Kristianstad)

Trefoldighedskirken i Kristianstad i Skåne er opført i årene 1617 – 28 af Christian 4. kort efter grundlæggelsen af Christianstad (byens danske navn) i 1614. Den ligger midt for byens jernbanestation og tæt på Stora torg.
Kirken kan rumme 1.400 personer under de stjerneformede hvælvinger

Kirken er bygget i røde mursten. Der er flere sandstensdekorationer, og portalerne er udsmykkede med statuer. Flere steder ser man Christian 4.s monogram indhugget.

Eksterne henvisninger 

Tidligere danske kirker
Kirker i Skåne län
Byer og bygninger opført af Christian 4.
Kristianstad
Cosmos Chaos

Cosmos Chaos var et dansk tv-program, der blev vist i 2002 på TvDanmark. Programmet kørte kun i en enkelt sæson. 

Værten på programmet var den tidligere Big Brother 2 deltager, Brian "Cosmo" Eskildsen , der i hver udsendelse påstod han var danmarksmester i al sport, og derfor udfordrede de bedste indenfor hver sportsgren, bl.a. Asbjørn Riis i en wrestling dyst. Hver episode var samtidig komponeret med sjove klip fra udenlandske shows, reklamer og fraklip osv. 

Tv-programmer fra Danmark
Danske tv-serier fra 2000'erne
TvDanmark
Jakob Þór Einarsson

Jakob Þór Einarsson, (født 14. januar 1957, Island) er en islandsk skuespiller.

Filmografi i udvalg 
 1984 – Når ravnen flyver
 1980 – Óðal feðranna

Eksterne henvisninger 
 
 Jakob Þór Einarsson  

Skuespillere fra Island
Samel-familien

Samel-familien (Theophrastaceae) er en familie af lyngplanter. Alle slægter i denne familie er nu (2009) optaget i Kodriver-familien.

Lyng-ordenen
Plantefamilier
Peking Ekspressen

Peking Ekspressen er en dansk-norsk-svensk realityserie hvor 9 hold med to på hver (3 danske hold, 3 norske hold og 3 svenske hold) kæmper om at komme først til Kina. Gennem hver episode er der nogle mål som holdene skal nå, og de hold som når målene først, får nogle goder som f.eks. et garanteret lift eller andet der kan spare dem en masse tid. Deltagerne skal selv finde vejen til målene som f.eks. ved at blaffe. Serien blev vist fra august 2007 på Kanal 5. Værten er Thomas Mygind. 

Realityshows fra Danmark
Danske tv-serier fra 2000'erne
Tv-serier fra 2000'erne
Tv-serier fra Sverige
Tv-serier fra Norge
Smygehuk

Smygehuk er Skånes og Sveriges sydligste punkt ved Smygehamn. Smygehuk ligger ca. 12 km øst for Trelleborg i Trelleborgs kommune i Skåne län. Byen har en lille fiskeri- og lystbådehavn.

Se også 
Smygehuk Fyr

Eksterne henvisninger 

Byer i Trelleborgs kommun
Samel

Samel (Samolus) er en lille slægt med ca. 15 arter, der er udbredt over næsten hele verden, men med tyngdepunktet i de tempererede egne på den sydlige halvkugle. Slægten har været regnet til sin egen familie, men med APG III er den indordnet under Kodriver-familien. Der findes blot én art vildtvoksende i Danmark.

 Samel (Samulus valerandi) er en ret lille flerårig urt, med en karakteristisk lysegrøn farve. Den findes på strandenge og i strandrørsumpe i Østjylland og på Øerne.

Noter

Eksterne links 
 Flora Europaea: Samulus valerandi
 Den virtuella floran (med udbredelsekort)

Kodriver-familien
Scream (film fra 1996)

Scream er en amerikansk gyserfilm fra 1996, med bl.a. Neve Campbell, Skeet Ulrich, Courteney Cox og David Arquette på rollelisten. Filmen er instrueret af Wes Craven. Der blev i 1997 lavet en fortsættelse, og i 2000 et endeligt kapitel der fuldendte trilogien. Den fjerde film kom i biografen i 2011. 

Filmen blev meget populær og bidrog til at revitalisere slasherfilmen.

Handling 

Scream 1:

Der er sket et mord. Casey (Drew Barrymore) bliver myrdet og det samme gør hendes kæreste Steve (Kevin Patrick Walls). Sidney (Neve Campbell) opdager det i skolen dagen efter, men hun bliver hurtig rolig. Men hun begynder at bliver urolig, da hun bliver angrebet af morderen. Hun når at slippe væk, og hendes bedste veninde Tatum (Rose McGowan) og hendes bror betjent Dewey (David Arquette) støtter hende. Dewey arbejder på en måde på sagen om, hvem morderen er. Stjernejournalisten Gale Weathers (Courteney Cox) prøver at snige sig ind og få noget stof til at lave et program af, men det går ikke som planlagt.

Modtagelse 
Scream blev godt modtaget af filmkritikerne og har opnået så meget som 84% på Rotten Tomatoes og 65% på Metacritic (juni 2009). Anmelderne i kendte publikationer som Entertainment Weekly, Los Angeles Times og Washington Post var blandt de, som udtrykte mest begejstring, men også TV Guide og Roger Ebert i Chicago Sun-Times gav den gode skudsmål. Stemningen var mere lunken hos Variety og The New York Times, mens San Francisco Examiner var blandt de mest negative.

Filmen blev en stor publikumssucces i USA og indbragte over $103 millioner i amerikanske biografer alene, noget som gjorde at den havnede på en 13-plads over de mest indbringende film i USA for 1996. Den havde også succes uden for USA og endte der på et resultat på $70 millioner. Filmen endte dermed med en total på over $173 millioner og havnede på en 15-plads over de mest indbringende film for 1996.

Scream er blevet stående som den mest indbringende slasherfilm i verden.

Medvirkende 
 Neve Campbell – Sidney Prescott
 Rose McGowan – Tatum Riley
 Courteney Cox – Gale Weathers
 David Arquette – Dewey Riley
 Matthew Lillard – Stu Macher
 Skeet Ulrich – Billy Loomis
 Jamie Kennedy – Randy Meeks
 Drew Barrymore – Casey Becker
 Henry Winkler – Rektor Arthur Himbry
 Joseph Whipp – Sheriff Burke
 W. Earl Brown – Kenneth "Kenny" Jones
 Liev Schreiber – Cotton Weary
 Emma Roberts - Jill Roberts
 Hayden Panettiere-Kirby
 Rory Culkin-Charlie Walker
 Erik Knudsen- Robbie Mercer

Referencer

Eksterne henvisninger 
 
 Scream-nyheder på Skræk og rædsel

Gyserfilm fra USA
Amerikanske film fra 1996
Gyserkomediefilm fra USA
Skånetrafiken

Skånetrafiken er et länstransportselskab med ansvar for planlægning, drift og markedsføring af den offentlige transport i Skåne län. Skånetrafiken blev dannet i forbindelse med sammenlægningen af Kristianstads län og Malmöhus län den 1. januar 1999.

Selskabets hovedkontoret ligger i Hässleholm med en afdeling i Lund. Der er kundecentre i Malmö, Lund, Kristianstad og Helsingborg.

Trafik 
Det er Skånetrafiken, som har ansvaret for tog og busser i Skåne län. Selve transporten udføres af selskaber, der har budt på kørslen.

Tog 
 Pågatåg – regionaltog i Skåne.
 Karlshamn-Kristianstad-Hässleholm-Åstorp-Helsingborg
 Höör-Eslöv-Lund-Malmö
 Malmö-Ystad-Simrishamn
 Helsingborg-Teckomatorp-Malmö
 Kävlinge-Lund-Malmö-Svågertorp-Trelleborg
 Markaryd-Hässleholm
 Ängelholm-Helsingborg-Landskrona-Lund-Malmö – visse tog kaldes Öresundståg, andre Pågatåg
 Malmö Hyllie- Malmö Trianglen- Malmö C-Lomma-Kävlinge- Teckomatorp- Åstorp
 Malmö C- Malmö Persborg- Malmö Svågertorp- Malmö Hyllie
 Lund-Malmö – strækningen er kun en køreplan, da alle tog indgår i andre linjer. I myldretiden kører der ti tog i timen i hver retning.
 Öresundståg – internationale regionaltog mellem Sverige og Danmark. Køres i samarbejde mellem Skånetrafiken, Trafikstyrelsen i Danmark og andre läns transportselskaber.
 Malmö-København-Österport
 Göteborg, Karlskrona, Kalmar – mange Öresundståg kører til disse byer. Strækningerne uden for Skåne er ikke Skånetrafikens ansvar.

Bus 
 Bybusser i Malmö, Landskrona, Helsingborg, Kristianstad m.fl.
 Rutebiler i hele länet, men toget er vigtigste transportmiddel på længere rejser.
 En trolleybuslinje i Landskrona.
Sporvogn

 En sporvejslinje i Lund (Sverige)

Transportmidlernes farver 
Før Skånetrafikens oprettelse var busserne i Kristianstads län hvide med en rød stribe og Länstrafikens bomærke (en margeritblomst). I Malmöhus län var busser og tog lilla, og som bomærke havde de en stiliseret Nils Holgersen på en gås.

Malmö kommune drev i lang tid selv sine bybusser, der var grønne. Det fremkaldte en storm af protester da bybusserne skiftede farve til lilla, hvorfor man besluttede at Skånetrafikens bybusser skulle være grønne, mens rutebilerne skulle være gule. Man beholdt Pågatågens lilla farve.

 Grøn – bybusser, Lund Sporvej, Og Landskronas trolleybusser
 Gul – rutebiler, Pendeln (pendlerbusser), SkåneExpressen (med kraftige røde pile)
 Lilla – Pågatågen (regionaltog)
 Grå – Öresundståg (DSB:s farve)
 Rød – køreplaner og andre tryksager

Eksterne henvisninger 

 Skånetrafikens hjemmeside


Trafiken
Organisationer fra Sverige
Trafikselskaber i Sverige
Daniel Schneidermann

Daniel Schneidermann (født 5. april 1958 i Paris) er en fransk journalist.

Schneidermann er mest kendt for sine artikler om medierne. Han er tv-anmelder og var fjernsynskritiker for Le Monde, hvorfra han blev smidt ud i 2003. I dag skriver han for Libération og er freelancer for France 5.

Journalister fra Frankrig
Zak Starkey

Zak Starkey (født 13. september 1965 på Queen Charlotte's Maternity Hospital i London, England) er en engelsk musiker, bedst kendt som den nuværende trommeslager i de britiske rock-bands Oasis og The Who. Han er også kendt som den første søn af Beatles trommeslageren Ringo Starr (hvis rigtige navn er Richard Starkey) og hans første kone, Maureen Cox. Zak Starkey er en gennemført trommeslager der har arbejdet tæt med Johnny Marr, Icicle Works, the Waterboys, ASAP og the Lightning Seeds.

Musikere fra Storbritannien
Giftlilje-familien

Giftlilje-familien (Melanthiaceae) er en familie af blomstrende, urteagtige planter, som er udbredt med ca. 15 slægter på den nordlige halvkugle. Den mest autoritative systematik, APG III (2009) anerkender familien og anbringer den i Lilje-ordenen, hos de enkimbladede planter.

 Amianthium
 Tryllestav (Chamaelirium)
 Chionographis
 Daiswa
 Helonias
 Englilje (Heloniopsis)
 Kinugasa
 Melanthium
 Firblad (Paris)
 Sabadilla (Schoenocaulon)
 Stenanthium
 Treblad (Trillium)
 Foldblad (Veratrum)
 Xerophyllum
 Ypsilandra
 Zigadenus

Note

Lilje-ordenen
Benbræk (slægt)

Benbræk (Narthecium) er en slægt med tre arter, som er udbredt Europa, Østasien og Nordamerika. Det er stauder med grundstillede og sværdformede blade. Blomsterne bæres i en endestillet stand, bestående af regelmæssige 6-tallige blomster. Frugterne er kapsler med mange frø.

 Benbræk (Narthecium ossifragum)

Narthecium americanum
Narthecium asiaticum

Planteslægter
Ob

Ob () er den største flod i Vestsibirien 3.760 km lang. Floden udspringer i Altajbjergene og udmunder i den 800 km lange Obbugt i Karahavet.

Eksterne henvisninger 
 C. Hage: "Obfloden" (Geografisk Tidsskrift, Bind 5 (1881)

Floder i Jamalo-Nenetskij autonome okrug
Floder i Khanty-Mansíjskij autonome okrug
Floder i Novosibirsk oblast
Floder i Tomsk oblast
Aage Emborg

Aage Lavrsøn Emborg (27. juni 1883 i Ringe – 28. august 1953) var en dansk komponist og musiklærer. Bror til komponisten Jens Laursøn Emborg.

Aage Emborg var søn af friskolelærer Lavrs Rasmussen og hustru Hansine, født Jensen; gift 17. oktober 1908 med Karen Margrethe, født Schultz, født 29. marts 1880 i Aalborg.
Han blev uddannet som lærer fra Vordingborg Seminarium i 1904.
Statens Kursus i sang og musik. Studieophold i Berlin 1922. Studierejse til Finland 1924.
1904 lærer ved Ringe Uddannelsesskole for Lærere og Lærerinder til Friskoler. 1906 Odense (P. Møller).
Fra 1907-1910 var han musik- og sanglærer ved Horsens Kvindeseminarium og derefter ved Silkeborg Seminarium. I denne egenskab deltog han i byens musikliv som udøvende og komponist.
Fra 1917 formand for Silkeborg Musikforening.

Musik 
 Fire Sange omkring Julen (Aage og Ejnar Emborg)
 Høslet (blandet kor, soli og strygere med Klaver)
 Ved Gudenaa (kor, solist, strygeinstrumenter, fløjte og klaver)
 Jul
 Dannebrog: Lad os hejse vort Flag
 Midsommervise
 Vandrevise
 Øresund: "Vi kom ved Kronborg"
 18 Sangøvelser til Skolebrug
 Syng! Tolv Korsange med Musikledsagelse for Seminarier, Højskoler og Ungdomsskoler (arrangementer af bl.a. Aage og Ejnar Emborg)

Læs mere 
 Aage Emborg, som en røst fra Silkeborg
 og et svar
 Aage Emborg som orkesterleder

Komponister fra Danmark
Klassiske komponister fra det 20. århundrede
Personer fra Fyn
Danskere i 1900-tallet
Ejnar Emborg

Ejnar Lavrsøn Emborg (19. august 1888 i Ringe – efter 1963) var en dansk komponist og musiklærer. Søn af friskolelærer Lavrs Rasmussen og hustru Hansine Jensen (født 1846) og bror til komponisten Jens Laursøn Emborg og komponisten Aage Emborg. Han blev lærer fra Vordingborg Seminarium og derefter sang- og musiklærer ved Horsens Kvindeseminarium fra 1910-1913 og ved Th.Langs Skoler i Silkeborg.

Musik 
 Vi har et Land
 Hører I, hvor Frihedsluren
 Fire Sange omkring Julen (Aage Emborg og Ejnar Emborg)
 Syng! Tolv Korsange med Musikledsagelse for Seminarier, Højskoler og Ungdomsskoler (arrangementer af bl.a. Aage og Ejnar Emborg)
 Vi Vestjyder
 Det unge grænseværn (Ejnar Emborg og Thorvald Aagaard)

Komponister fra Danmark
Klassiske komponister fra det 20. århundrede
Danskere i 1900-tallet
Personer fra Fyn
Lærere fra Danmark
Personer fra Ringe
Harald Bjerg Emborg

Harald Bjerg Emborg (1920 – 1982) var en dansk organist, musiklærer og komponist. Nevø til komponisten Jens Laursøn Emborg. Han tog lærereksamen 1942, organisteksamen 1951 og musikpædagogisk eksamen 1953. Han komponerede især kor- og lejlighedsmusik (kantater mv.), ligesom han udgav en del musikpædagogisk litteratur. En overgang omkring 1968 var han med i redaktionskomiteen for Dansk Musiktidsskrift sammen med Mogens Andersen, Jens Brincker, Gregers Dirckinck-Holmfeld, Henrik Glahn, Mogens Winkel Holm og Jan Maegaard. Harald Bjerg Emborg har også værer næstformand for Musikpædagogisk Forening.

Musik 
 Samlinger til korsang
 Syng rigtigt efter noder
 Spil rigtigt uden noder
 Håndbog i skolemusikalsk arbejde. Musica-skolerne
 Korsang i Danmark ; II Redaktør sammen med Finn Høffding
Han var i 1966 involveret i opførelsen af Per Nørgaards værk "Babel"

Links 
 Betragtninger over musikkens placering i samfundet 
 Flere betragtninger 
 Om hørelære 
 Om Wagner 
 Anmeldelse af Syng rigtigt efter noder 

Komponister fra Danmark
Klassiske komponister fra det 20. århundrede
Danskere i 1900-tallet
Organister fra Danmark
Jørgen Emborg

Jørgen Emborg (født 29. marts 1953) er en dansk jazzpianist og komponist. Han er inspireret af Bill Evans, Herbie Hancock, Chick Corea, Joe Zawinul og Keith Jarrett. Som komponist har han skrevet mere end 500 numre. Debut LP´en Sargasso (1979) fik Emborg stor anerkendelse for og det blev starten til en lang karriere som kapelmester. Jørgen Emborg kvartet, Alpha Centauri. Frontline, Boel-Emborg-Vinding-Riel, Emborg-Larsen Group mfl. er navne Emborg har indspillet under. En stor stilmæssig bredde har også resulteret i musik for børn, rytmisk kormusik, bigband, a capellaværker, værker for strygere og blæserkvintetter med klaver.

Emborg underviste i klaver, hørelære, komponist og sammenspil ved Rytmisk Musikkonservatorium fra 1988-2016. Jørgen Emborgs oldefar var bror til komponisten Jens Laursøn Emborg.

I 1981 blev LP´en 20:33 med Alpha Centauri præmieret af Statens Kunstfond. I 1985 modtog han Ben Webster Prisen sammen med fusionsgruppen Frontline. I 1989 modtog han DJBFA´s hæderspris og i 2016 den livsvarige hædersydelse fra Statens Kunstfond.

Referencer

Eksterne henvisninger 

 
 Omtale af koncert
 Emborgs hjemmeside

Jazzpianister fra Danmark
Jazzkomponister
Komponister fra Danmark
Pianister fra Danmark
Danskere i 1900-tallet
Danskere i 2000-tallet
Personer i Kraks Blå Bog
Modtagere af Ben Webster Prisen
Kunstnere på finansloven
Blood Diamond

Blood Diamond er en Oscar-nomineret film fra 2006, instrueret og produceret af Edward Zwick. Leonardo DiCaprio, Jennifer Connelly og Djimon Hounsou har hovedrollerne i filmen. Titlen refererer til bloddiamanter, der er diamanter gravet ud i krigszoner og solgt for at finansiere konflikterne. Til Oscaruddelingen 2007 var filmen nomineret til fem Oscar-statuetter, inklusive priserne for bedste mandlige hovedrolle (Leonardo DiCaprio) og beste mandlige birolle (Djimon Hounsou), men vandt ingen.

Handling 

Filmens handling foregår under borgerkrigen i Sierra Leone i 1999, og handler om et land, der bliver revet i stykker af en kamp mellem parter, som er lige voldelige og hensynsløse i sin kamp.

Filmen begynder med at Solomon Vandy (Djimon Hounsou) bliver kidnappet af Revolutionary United Front (RUF). Han bliver separeret fra familien og sendt til at arbejde som slave i diamantgravene under kommando af Kaptajn Poison (David Harewood). Diamanterne slaverne finder, bliver anvendt af RUF til at købe våben og finansiere deres aktioner.

Mens han arbejder i diamantgravene finder Solomon en stor rosa diamant. Kaptajn Poison lægger mærke til Solomon med diamanten, men i det samme øjeblik bliver gravene angrebet af tropper fra regeringen, og Solomon begraver diamanten lige før han bliver arresteret.

I fængselet møder Solomon, Danny Archer (Leonardo DiCaprio), en tidligere soldat i SADF som er blevet arresteret for at have smuglet diamanter. Han smuglede for den sydafrikanske lejesoldat Oberst Coetzee. Archer er desperat efter at finde en måde at betale Coetzee tilbage for diamanterne han mistede da han blev arresteret. Han overhører Poisons samtale med Solomon om diamanten han fandt før han blev arresteret, og Archer lægger en plan om hvordan han skal finde stenen. Han tilbyder at hjælpe Solomon med at finde sin familie i bytte for diamanten.

Rolleliste

Eksterne henvisninger 
 Blood Diamonds officielle hjemmeside
 
 Om Blood Diamond på Filmweb

Amerikanske film fra 2006
Eventyrfilm fra USA
Dramafilm fra USA
Filmweb

Filmweb er en norsk internetportal dedikeret til film. Portalen præsenterer film, som går i norske biografer, med omtale, billeder og trailere, og man kan også bestille og købe biografbilletter på netsiden. Sidens administrerende direktør er Harald Løbak Sæther.

Eksterne henvisninger
 

Filmtjenester
Film i Norge
Djimon Hounsou

Djimon Gaston Hounsou (født 24. april 1964 i Cotonou, Benin) er en beninsk skuespiller, danser og fotomodel.

Han blev oscarnomineret i kategorien Oscar for bedste mandlige birolle for rollen som Mateo i filmen In America. Til Oscaruddelingen 2007 blev han på ny nomineret til bedste mandlige birolle for filmen Blood Diamond.

Udvalgt filmografi

Eksterne henvisninger 

 

Skuespillere fra USA
Skuespillere fra Benin
Dansere fra USA
Personer fra Cotonou
Arnold Vosloo

Arnold Vosloo (født 16. juni 1962) er en sydafrikansk skuespiller. Han er mest kendt for sine roller som Mumien i The Mummy og The Mummy Returns. Han har også spillet terroristen Habib Marwan i den populære spændingsserie 24 Timer. Endvidere medvirker han sammen med store navne som Leonardo DiCaprio og Jennifer Connelly i Edward Zwicks film Blood Diamond.

Eksterne henvisninger 
 

Skuespillere fra Sydafrika
Jennifer Connelly

Jennifer Lynn Connelly (født 12. december 1970 i Catskill Mountains, New York, men opvokset i Brooklyn Heights, Brooklyn, New York USA) er en amerikansk skuespiller og tidligere børnefotomodel.

For sin rolle som "Alicia Nash" i filmen Et Smukt Sind (A Beautiful Mind) fra 2001, vandt hun en Oscar for bedste kvindelige birolle. Under optagelserne på filmen mødte hun også sin mand, den engelske skuespiller Paul Bettany.

Jennifer er i dag ansigt for firmaet Balenciaga. Connelly har sig bemærket i film som bl.a. Hulk (2003), Dark Water (2005), Blood Diamond (2006), The Day the Earth Stood Still (2008), Han er bare ikke vild med dig (2009), Creation (2009), Noah (2014), Alita: Battle Angel (2019) og Top Gun: Maverick (2022).

Privat 
Connelly har to sønner, den ene, Kai, som hun fik med fotografen David Dougan og den anden, Stellan, som er opkaldt efter den svenske skuespiller Stellan Skarsgård, der desuden er en af hendes mands næreste venner.

Filmografi

Litteratur / kilder 
 Nicolas Barbano: For fræk til familien! (Miss Foxy nr. 1, 1997)

Eksterne henvisninger 

 

Skuespillere fra New York
Oscar for bedste kvindelige birolle